मेला बना मनोरंजन का माध्यम
जयअंबे इवेंट और दैनिक भास्कर की भागीदारी में बांसवाड़ा-डूंगरपुर लिक रोड के पास अनिकेत कैंपस में आयोजित मेगा ट्रेड फेयर में दूसरे दिन शुक्रवार से ही शहरवासियों की भीड़ बढ़ना शुरू हो गई। हालांकि यहां अभी कुछ और कारोबारी अपनी दुकानें सजाने में व्यस्त रहे, लेकिन लोगों का उत्साह देखते ही बना। 11 दिवसीय मेला में वैसे तो सुबह 11 बजे से ही चहल-पहल शुरू हो गई, लेकिन शाम ढलने के बाद आकर्षण ज्यादा बढ़ा। यहां औपचारिक रूप से देर शाम को रामस्नेही संप्रदाय, बड़ा रामद्वारा के संत रामप्रकाश महाराज ने गणपति पूजन कर शुरुआत की।
बाद में उन्होंने मेला परिसर में भ्रमण कर दुकानों पर उपलब्ध उत्पादों के बारे में जानकारी ली। उन्होंने कहा कि ऐसे आयोजन स्वस्थ मनोरंजन के साथ समरसता को बढ़ाते हैं।
संत ने आयोजन को सराहते हुए सुझाव भी दिए। इस दौरान नमो सेना के राष्ट्रीय उपाध्यक्ष राजेश भावसाार, यशवंत पंड्या, राजीव जोशी, यशवंत भावसार, प्रकाश भावसार, राजेश जोशी, रघुनाथ जोशी भी मौजूद थे।
मेला व्यवस्थापक जगराम गुर्जर और वीरभानसिंह गुर्जर ने बताया कि मेले की दुकानों कें इजाफा किया जा रहा है। यहां रेडिमेड कपड़ों, साड़ियों, और घरेलू उपयोग के सामान की खरीद के प्रति लोगों का रुझान है। इसके अलावा बच्चों के खान-पीने की चीजों और मनोरंजन के साधन भी होने से रात 10.30 बजे तक रौनक बनी रहती है।
उदयपुर-डूंगरपुर लिंक रोड पर अनिकेत केंपस में आयोजित मेगा ट्रेड फेयर में दूसरे दिन गणपति वंदन करते रामस्नेही संप्रदाय के संत रामप्रकाशजी।
awa_Deva hin_Deva hin_Deva hin_Deva hin_Deva bho_Deva